cyanic-selkie/wikianc huggingface dataset:
Mauser
Historie
Mauserfabrikken ble grunnlagt av Friedrich I av Württemberg i byen Oberndorf 31. juli 1811. Etter andre verdenskrig ble Mauserfabrikken lagt ned, men tre ingeniører som hadde vært ansatt ved Mauser, Edmund Heckler, Theodor Koch og Alex Seidel etablerte sitt eget selskap Heckler & Koch, som tok over større deler av tysk håndvåpenproduksjon. Dagens Mauserselskap er et datterselskap av Rheinmetall som produserer maskinkanoner.
Produksjonshistorie
Mausers første gevær var Gewehr 71, som var en videreutvikling av det franske Chassepotgeværet, som hadde vist seg overlegen under den fransk-prøyssiske krig. Det er for riflen Karabiner 98k (basert på Gewehr 98) Mauser er mest kjent, dette var standard armégevær i Wehrmacht under den andre verdenskrig og i den norske hæren etter krigen. Pistolen Mauser C96 var også meget populær og i bruk over store deler av verden i en periode. Produksjonen av rifler til jaktbruk ble i 1999 skilt ut i et eget selskap som heter «Mauser Jagdwaffen GmbH». Idag produseres blant annet Mauser BK-27 maskinkanon som benyttes i Panavia Tornado, Alpha Jet, JAS 39 Gripen og Eurofighter.
Japanlerk
Japanlerk (Larix kaempferi) er et bartre i lerkeslekta innenfor furufamilien (Pinaceae). Det er et ganske bredt bartre som kan bli 45 meter høyt. Grenene er vannrette ut fra stammen. De peker gjerne litt opp, ytterst. Grenene henger aldri.
Treet blir inntil 40 m høyt, kronen er meget bred og grenene ustående eller lett nedbøyde. Barken er rødbrun eller purpur gråbrun. Skuddene har mørkt oransje eller brun bark, ofte med små knopper på. Kongler 15-45 mm lange, i alt 30-50 ovale, skjell ganske åpne og litt krumme med tydelig utbøyd spiss. Nålene er mørkegrønne eller mørkt grågrønne, 15–35 mm lange. Undersiden av nålene har lysegrå stomatabånd. Blomstring i mai-juni. Japansk lerk feller nålene om vinteren. Utpå høsten får treet en gyllen gul farge, før nålene faller av. Om våren kommer det nye friske grønne nåler og samtidig blomstrer treet.
Naturlig utbredelse er i sentrale deler av Japan. Treet har blitt plantet i Mellom-Europa som prydtre. Den kan være gjenstående eller frøspredt i Norden.
Japansk lerk krever ikke spesielt næringsrikt jordsmonn, men vokser bare der det er ganske høy luftfuktighet og fuktig jord. Må ha fuktighet og tåler ikke å tørke. Vokser opp til tregrensen.
Stuttgongfossen kraftverk
Stuttgongfossen kraftverk er et vannkraftverk ved Hindsæter i Vågå kommune i Innlandet fylke. Kraftverket ble opprinnelig bygget i 1950-årene og nedlagt i 1980-årene. Dagens verk startet produksjonen i 2007.
Verket er et elvekraftverk i Sjoa. Installert effekt er 1.2 MW og årsproduksjon er 7,5 GWh.
Door to Door
Door to Door er det sjette studioalbumet fra det amerikanske new wave-bandet The Cars, utgitt i august 1987.
Arbeidermaktgruppa
I 1985 gikk en betydelig del av AMG og startet Internasjonale Sosialister, og AMG begynte å orientere seg mot andre miljøer, særlig de delene av Arbeidernes Kommunistparti som i størst grad gikk inn for å bryte med partiets tradisjoner. På landsmøtet i Rød Valgallianse (RV) i 1991 hvor RV ble fristilt fra Arbeidernes Kommunistparti, var medlemmer av AMG til stede og gjorde det klart at dens medlemmer ville arbeide aktivt i RV. Selv om AMG bare besto av noen titalls personer, var medlemmenes inntreden i RV en viktig markering av at RV tok sikte på å være «et samlende parti for revolusjonære i Norge» som det heter i et senere landsmøtevedtak. Etter noen år som en organisert gruppe internt i RV gikk AMG i oppløsning midt på 1990-tallet. Blant de fremtredende AMG-medlemmene i RV på dette tidspunktet kan nevnes Anders Ekeland, som nå er med i Sosialistisk Venstreparti (SV), Steinar Nørstebø, Rune Soma, Jan Otto Jacobsen og Roar Ellingvåg.
Door to Door
Albumet nådde en 26.-plass på den amerikanske albumlisten Billboard 200 i 1987.
Arbeidermaktgruppa
Enkeltpersoner fra Revolusjonært Forbund, AMG og tidligere medlemmer av Internasjonale Sosialister gikk vinteren 1999/2000 sammen i organisasjonen Forbundet Internasjonalen (FIN), tilknyttet Fjerde Internasjonalen (USFI). FIN ble splittet i 2003, da én fraksjon ville likestille arbeid i RV og SV, mens en annen ville prioritere arbeidet i SV. En mindre gruppe fortsatte i FIN.
Door to Door
Sporliste
Alle sangene er skrevet av Ric Ocasek, unntatt hvor annet er angitt
Kanaripalme
Kanaripalme (Phoenix canariensis) er en palme fra Kanariøyene nært beslektet med daddelpalmen, men i motsetning til daddelpalmen er frukten ikke vanlig å spise. Palmen vokser relativt seint, men blir inntil 20 meter høy med flotte fjærformede grønne blader med en lengde på 4-6 meter.
Kanaripalmen er en svært populær landskapspalme som er mye brukt langsetter gater, i parker og i hager i området rundt Middelhavet. Også andre steder i verden med tilsvarende varmt temperert klima er palmen vanlig å finne. Faktisk så langt nord som sørkysten av England finner man store eksemplar av palmen som blomstrer og produserer spiredyktige frø. Mye av forklaringen ligger i kuldeherdigheten til palmen. Den kan tåle kortvarige temperaturer ned mot -8 grader celcius, men vil da ofte få frostskader på bladene hvis man ikke gir beskyttelse mot kulde. Palmen trenger varme somrer for å vokse bra.
Isokinolin
Isokinolin er en heterosyklisk aromatisk forbindelse som ved romtemperatur opptrer som et skiveformet krystallint pulver med smeltepunkt på 24–28 °C. Stoffet er hygroskopisk med en lukt som minner om kinolin. Isokinolin er en svak base med pKb 8,6. Isokinolin i seg selv har få anvendingsområder, men flere derivat er betydningsfulle, og ringsystemet gjenfinnes naturlig i f.eks. papaverin.
Kinolin er en isomer til isokinolin.
François Schewetta
François Schewetta (født 29. august 1919, død 8. oktober 2007) var en fransk friidrettsutøver som deltok i de olympiske leker 1948 i London.
Schewetta vant en olympisk sølvmedalje i friidrett under Sommer-OL 1948 i London. Han var med på det franske laget som kom på andreplass på 4 x 400 meter stafett bak USA. De andre på laget var Robert Chef d'Hôtel, Jean Kerebel og Jacques Lunis.
Jacques Lunis
Jacques Lunis (født 27. mai 1923, død 2. november 2008) var en fransk friidrettsutøver som deltok i de olympiske leker 1948 i London.
Schewetta vant en olympisk sølvmedalje i friidrett under Sommer-OL 1948 i London. Han var med på det franske laget som kom på andreplass på 4 x 400 meter stafett bak USA. De andre på laget var Robert Chef d'Hôtel, Jean Kerebel og François Schewetta.
Nørvasund
Nørvasund er en av de syv bydelene i Ålesund kommuna og har 4437 innbyggere (pr. 1/1-10), noe som er omkring 10% av byens befolkning. Den strekker seg fra Nørvasundet mellom Nørvøya og Uksenøya i vest til Hatlaåsen og Lerstadnakken i øst, og har et flatemål på 3,74 km² (3,8% av kommunens areal). Bydelen har en typisk forstadspreget bebyggelse med villastrøk i landlige omgivelser og har en folketetthet på 1186 innb. pr. km². Mot vest grenser bydelen mot Nørvøya bydel og mot øst Spjelkavik, Åse og Lerstad bydel. Nørvasund skole ligger i bydelen. Skrivemåten Nørvesund er gjerne brukt på bokmål.
Bridget Marquardt
Bridget Marquardt (født Bridget Christina Sandmeier, 25. september 1973 i Tillamook, Oregon) er en amerikansk TV-personlighet, modell og skuespillerinne, best kjent for sin rolle i TV-serien The Girls Next Door.
Biografi
Bridget Marquardt ble født i Tillamook i Oregon, etter at hennes familie flyttet dit fra California. Kort tid etter hennes fødsel flyttet familien tilbake til California, der Marquardt vokste opp. Hennes foreldre skilte seg da hun var i femte klasse. Hennes mor giftet seg, Marquardt og hennes yngre bror Edward flyttet til deres stefars hjemme. De senere hadde en halvsøster som heter Anastasia.
Marquardt studerte på universitet i Sacramento i California, og ble uteksaminert i 1998 med en bachelorgrad i kommunikasjon og en grad i public relations. I 2001 fikk hun en mastergrad i kommunikasjon i California. Hun fikk senere et nivå i journalistikk i UCLA, som ble vist på den første sesongen av The Girls Next Door (spesielt da hun måtte forlate sin første fotosession for Playboy for å delta på avsluttende eksamen).
Karriere
I 2001 flyttet Marquardt til Los Angeles og gjorde modellering jobber og små roller som skuespiller. Etter uten hell testing to ganger for Playboy, ble hun invitert til Playboy Mansion og ble snart vanlig der. I oktober 2002, etter mer enn et år, ble hun invitert til å flytte inn og bli en av Hugh Hefners kjærester. Marquardt var en av hovedpersonene i reality-serien The Girls Next Door på E!, og har sammen med Holly Madison og Kendra Wilkinson vært på tre forsider av Playboy, i november 2005, september 2006 og mars 2008.
I februar 2009 gjorde Marquardt sin siste opptreden i Playboy. Etter at hun forlot Playboy var hun vert for TV-serien Bridget's Sexiest Beaches, som debuterte i mars 2009, og endte etter en sesong. I april 2010 annonserte Marquardt planer for hennes reality-serie. Piloten vil spilles inn i april og vil dekke hennes liv etter Playboy Mansion, og hennes nåværende forhold.
Personlig liv
I september 2007 uttalte Marquardt at hun var gift, men separert og hadde bodd i Playboy Mansion siden oktober 2002. Ifølge intervjuet, støttet sin mann etter hun flyttet til Los Angeles, at de forble venner, og at de var i ferd med skilsmisse. I et intervju i desember 2008, uttalte Marquardt at hun var singel, og tidlig i januar 2009, ble det uttalt at Marquardt hadde flyttet ut av Playboy Mansion til å bli hennes egen person.
Fylkesvei 7564
Fylkesvei 7564 går mellom Kalvåsen og Brenna i Narvik kommune i Nordland.
Olaf Finsen
Olaf Finsen (født 3. februar 1859 i Tórshavn, død 15. september 1937 i København) var en dansk-færøysk apoteker og politiker. Han var formann i Tórshavns borgerrepresentasjon fra 1904 til 1909.
Han vokste opp i den dansktalende embedsmannsstanden i Tórshavn som sønn av den islandskættede fogden og amtmannen Hannes Finsen og dennes første hustru, danske Johanne Formann. Blant hans søsken var medisiner og nobelprisvinner Niels Ryberg Finsen samt postmester Vilhelm Hannes Finsen. Olaf var den av brødrene som Niels var nærmest knyttet til, og 172 brev fra Niels er bevart. Som barn var de også ivrige tilskuere av vanlige færøyingers gjøremål, især grindhvalfangsten, hvor faren ikke tillot sønnene å være med.
Finsen gikk på kostskolen Herlufsholm fra 1873 til 1875, deretter i lære som apoteksassistent ved Horsens Svaneapotek fra 1876 til 1879. Han tok farmasøytisk embedseksamen som kandidat ved Svaneapoteket i København i 1882. Året etter vendte han tilbake til Tórshavn, hvor Svaneapoteket åpnet et filialapotek med Finsen som bestyrer. Apotekerbevillingen lå derimot hos Svaneapotekets eier i København, Alfred Nicolai Benzon, senere hos hans to sønner. Finsen ble tildelt sitt privilegium idet Benzons privilegium utløp i 1898.
Finsen var innvalgt på det færøyske Lagtinget fra Suðurstreymoy fra 1896 til 1901. Han var oppnevnt av amtmannen og senere valgt med begrenset stemmerett til Tórshavns borgerrepresentasjon fra 1895 til 1908, fra 1904 som formann. Han ble en pådriver for en offentlig sykeforsikring i byen. Finsen var også formann i direksjonen (styret) for Færø Amts Sparekasse.
I 1910 fikk Finsen apotekerprivilegiet i Vejle i Danmark, og flyttet dit i 1913. Fra 1922 til sin død i 1937 hadde han sitt virke i København.
Olaf Finsen var gift med Marie (Mie) Augusta Øllgaard, datter av høyesterettsdommer Hans Øllgaard i København.
Han ble utnevnt til etatsråd etter kong Frederik VIIIs besøk på Færøyene i 1907, da Finsen var formann i borgerrepresentasjonen. Finsen ble også tildelt Vasaordenen og Den røde ørns orden.
Homologi
Substantivet homologi og adjektivet homolog har flere betydninger.
Starrsanger
Starrsanger (vitenskapelig navn Locustella certhiola) tilhører sangerfamilien.
Highway to Heaven
Highway to Heaven er en amerikansk drama- og eventyrserie for familien som gikk på NBC fra 1984 til 1989. Jonathan Smith er en engel som blir sendt ned til jorden på prøve. Her møter han den ubehøvlede eks-politimannen Mark Gordon som blir hans kompanjong på jorden. Deres oppdrag er å hjelpe mennesker som krysser deres vei. Rollen som Jonathan ble spilt av Michael Landon, mens Mark ble spilt av Victor French. Landon var også involvert i produksjonen.
Fylkesvei 53 (Akershus)
Fylkesvei 53 (Fv53) i Akershus gikk mellom kommunegrensen mot Ski og Kroer kirke i Ås. Veien var 1,5 km lang.
2019 ble veien del av fylkesvei 1364.
Highway to Heaven
Serien ble sent på TV 2 fra 1992 under tittelen Englevakt.
Taekwondo
Taekwondo (koreansk/hanja: 태권도/跆拳道,, refereres også til som taekwon-do, tae kwon do og tae kwon-do) er opprinnelig et koreansk selvforsvarssystem og militært nærkampsystem, som gjennom det tyvende århundre også har utviklet seg til en global internasjonal idrett og en olympisk konkurranseidrett.
Det finnes hovedsakelig to former for taekwondo, som internasjonalt er forbundet med enten verdensforbundet World Taekwondo (WT) eller det splittede forbundet International Taekwon-Do Federation (ITF).
WT er det største forbundet, og er offisielt anerkjent av IOC. WT er en såkalt "all style" organisasjon, hvor ulike stilarter er inkludert, men hvor man på konkurransearenaen samles rundt felles konkurranseregler i kamp/sparring og mønster definert av Kukkiwon.
Norges Kampsportforbund er det særforbundet i NIF, som organiserer taekwondo, karate, jujutsu og wushu i Norge, og som arrangerer de offisielle Norgesmesterskapene innenfor de ulike idrettene. Taekwondo er blant de ti mest utbredte idretter i verden.
Navnet «taekwondo» er sammensatt av tre ord som betyr følgende: Tae: fot, sparke, knuse med foten. Kwon: Hånd, slå, knuse med hånden. og Do: Kunst, metode, vei. Taekwondo har fått impulser fra mange kampsporter, blant andre: Shotokan Karate, Taekkyeon og Subak.
Etymologi
Direkte oversatt betyr «taekwondo» fot, hånd og kunst/vei. Tae (fot), symboliserer kroppens nedre deler, altså bena. Kwon (hånd) symboliserer kroppens øvre del, altså overkroppen. Do (kunst/vei) symboliserer hodet, det vil si tanken eller ånden.
Eldre historie
Historisk plasserer man gjerne starten på den koreanske kampkunsten til perioden da de tre kongedømmene Silla, Koguryo og Baek Je eksisterte for over 2000 år siden. Silla-dynastiet var utsatt for konstante angrep fra sine større naboer, Baek Je fra vest og Koguryo fra nord. Det var derfor svært avgjørende for Silla å bygge opp en sterk militær styrke med sterke ledere for å bevare sin uavhengighet og frihet. Den 24. kongen, Chin Heung, tok initiativet til å danne en elitegruppe av krigere som fikk navnet Hwa-Rang Do. De ble trent i en streng mental og fysisk disiplin, og fulgte følgende læresetninger som ble satt av den vise koreanske buddhistmunken og læreren Won Kang:
Disse unge krigerne ble undervist i kampkunster, hovedsakelig Tae Kyon og Soo Bak. Hwa-Rang Doens trening inkluderte fjellklatring og svømming i isfrosne elver. Disse krigerne ble svært berømte for sitt mot, og nøt stor respekt også blant sine motstandere.
Kwan (hovedskoler)
De forskjellige «taekwondo»-stilene ble frem til vår tid praktisert på forskjellige kampkunstskoler (kwan), og stilene tok navn etter hver kwan.
En regner i dag med fem kwaner:
På begynnelsen av 1950-tallet tok den sørkoreanske regjeringen initiativ til møter mellom alle kwanlederne for å samle all koreansk kampkunst til én stil. Det første Koreanske særforbundet for Taekwondo, Korean Taesoodo Association (KTA) ble opprettet i 1955, og arbeidet ble påbegynt om å samle de ulike stilartene. General Choi Hong-hi, grunnleggeren av Oh Do Kwan, foreslo senere å skifte navnet på organisasjonen fra Taesoodo (som betyr det samme som Taekwondo) til Taekwondo, fordi det lignet mer på den gamle koreanske stilarten Taekkyon, og fordi det illustrerte tanken bak kampkunsten. Dette godtok de andre Kwanlederne, og etterhvert også den Sørkoreanske regjeringen, som bestemte seg for å sponse Korean Taekwondo Association (KTA) i 1959.
Da de ulike kwanene i KTA på denne tiden hadde hver sine sett med mønstre og grunnteknikker, ble medlemmene enige om å utvikle en samlet stilart, med et felles sett med mønstre og grunnteknikker, basert på innspill fra samtlige kwaner i KTA. Som følge av intern uenighet rundt utviklingen av en samlet Taekwondo-stilart, brøt Choi Hong Hi ut av KTA i 1965, og startet sitt eget forbund, ITF. Dette forbundet er en direkte videreføring av General Choi sin skole Oh Do Kwan, og baserer seg på Chang Hon-pensumet som ble utviklet av Choi Hong Hi. General Choi flyttet deretter hovedsetet til ITF-Taekwon-Do til Canada, og han valgte å endre skrivemåten til i sin stilart til «taekwon-do», både for å tydeliggjøre avstand til KTA og stilarten de resterende Kwanene var i ferd med å utvikle, og for å illustrere at Taekwon-do består av to aspekter – det fysiske og det mentale – som samtidig avhenger av hverandre; dette vist ved bindestreken.
De resterende kwanene forble i KTA, og fortsatte utviklingen av en felles stilart som skulle ta vare på særpregene til alle medlemskwanene, under navnet Taekwondo. Denne samlede stilarten er i dag kjent som Kukki-Taekwondo (som betyr «nasjonal taekwondo» på Koreansk). Stilarten administreres og defineres av Kukkiwon («Den nasjonale skolen" på koreansk), som ble opprettet i 1972, og som befinner seg i Soul i Sør-Korea. I tillegg ble de ulike kwanene etterhvert enige om et felles sparrings og konkurranseregelverk, og organisasjonen World Taekwondo Federation (i dag kjent som World Taekwondo) ble opprettet i 1973 for å administrere de rent sportslige sidene av Kukki Taekwondo. Det er dette konkurranseregelverket som benyttes i OL. Kukki Taekwondo er i dag nasjonalsporten i Sør-Korea.
Selv om de ulike kwanene offisielt ble «nedlagt» som følge av sammenslåingen til Kukki-Taekwondo, fortsatte flere av Kwanene å operere parallelt utenfor rammene av KTA. Derfor er det fremdeles en god del Taekwondo-utøvere verden over som både er tilknyttet Kukkiwon og WT, og samtidig benytter det opprinnelige Kwan-navnet på Taekwondo-stilarten de er tilknyttet. Eksempler på dette er Moo Duk Kwan Taekwondo, Ji Do Kwan Taekwondo, etc.
Internasjonalt finnes det i dag to hovedretninger innen Taekwondo:
I tillegg finnes det flere mindre Taekwondo-retninger som er mindre geografisk utbredt. Eksempler på disse er:
Kampene
Hver WT-kamp går over 3 runder à 2 minutter med 30 sekunders pause mellom rundene. Ved uavgjort etter tre runder, blir det sudden death i den fjerde. Treff mot et tellende punkt på motstanderens kropp gir ett poeng, mens roterende spark (mer enn 180') gir tre poeng. Spark mot hodet gir tre poeng, mens roterende spark mot hodet (mer enn 180') gir fire poeng. Elektroniske vester og sokker med magnet benyttes for å registrere treff/poeng. Som nevnt over, kreves det ordentlig kraft i sparket før treff registreres. Treffkraft justeres etter tabell i henhold til klasse
Knockout er tillatt, det vil si at en utøver blir slått ut av et godkjent slag eller spark. Da blåser dommeren av kampen.
Beltefargenes betydning
Ifølge NTN (National Taekwon-Do Norway) bør det gå minst 3 måneder før man prøver seg på nytt belte frem til rødt belte. Deretter skal det gå minst et halvt år mellom hver stripe. Fra 3 svarte striper (1. gup-2) til 1. dan skal det gå minst 9 måneder. Dette gjelder ikke ellers i ITF. Der går man rett opp til 1. dan sort belte etter å ha innehatt 1. gup (rødt belte med en sort stripe) i 6 måneder. Fra 1. dan til 2. dan må utøveren ha trent i minst to år, fra 2. dan til 3. dan må utøveren ha trent i minst tre år og slik fortsetter det.
Graderingsystemer
Kukki Taekwondo (WT) og International Taekwon-Do Federation (ITF) har forskjellige graderingssystemer. I tillegg opererer norske Mudo Instituttet, som ellers er tilknyttet Kukkiwon, med et eget beltesystem.
Olympiske leker
I VM og EM er det normalt åtte vektklasser for hvert kjønn, men på grunn av at det utdeles få OL-plasser i taekwondo, er vektklassene i OL større, og slått sammen til fire klasser for hvert kjønn.
Herrer: -58 kg, -68 kg, -80 kg, og +80 kg.
For å kunne kvalifisere seg til OL, må en nasjon vinne kvoteplasser. Utøvere kan kvalifisere seg gjennom en rankingliste, hvor du opparbeider deg rankingpoeng gjennom å vinne store mesterskap. VM, EM, World Grand Prix, samt store åpne mesterskap, kalt A-stevner. De seks beste i rankinglisten i hver OL-klasse før et sommer-OL, tildeles automatisk en kvalifisering.
De resterende plassene vinnes gjennom å bli blant de to beste i hver OL-vektklasse, i en egen OL-kvalifisering for hver enkelt verdensdel.
En nasjon kan maksimalt stille med to herrer og to kvinner i kvalifiseringen eller gjennom rankingen. Det betyr at en nasjon maksimalt kan kvalifisere fire utøvere til sommer-OL.
Norge har hatt med deltakere på kvinnesiden i 2000, 2004, 2008 og 2016. Første norske herre klarte OL-kvalifiseringen for 2020 i Tokyo.
Trude Gundersen fra Bergen deltok i Sydney 2000 hvor hun tok sølv. Nina Solheim fra Namsos deltok både i Athen 2004 hvor hun røk ut med skade i kvarfinalen, samt i Beijing 2008 hvor hun kom tilbake å tok sølv.
Richard Ordemann kvalifiserte seg til OL i Tokyo 2020. Hvor kan tapte bronsefinalen i klassen -80 kg.
OL-grenen fullkontakt konkurransekamp som organiseres i World Taekwondo, regnes idag som en verdensidrett, med over 70 millioner utøvere, og 202 medlemsnasjoner.
Organisasjoner
Det er i hovedsak to store internasjonale taekwondo-forbund. Dette er World Taekwondo (WT, stiftet 1972) og International Taekwon-Do Federation (ITF, stiftet 1966). I tillegg finnes det enkelte nasjonale forbund ulike steder i verden, f.eks. det amerikanske American Taekwondo Association (ATA), som opererer med egne konkurranseregelverk og mønstre.
ITF er idag delt i tre organisasjoner etter General Choi Hong Hi gikk bort i 2002. ITF fokuserer i større grad på de tradisjonelle aspektene ved taekwondo, og i mindre grad på toppidrett. ITF har siden 2002 vært preget av intern politisk uenighet, som førte til at verdensorganisasjonen ble delt i tre organisasjoner med samme navn. Alle tre hevder å være den «riktige» organisasjonen.
Alle de tre ITF-organisasjonene arrangerer egne EM og VM, og lignende.
WT er på sin side offisielt anerkjent av IOC, og en offisiell OL-gren da denne organisasjonen siden stiftelsen har hatt som mål om å utvikle taekwondo til en global konkurranseidrett, i tillegg til å fremme de tradisjonelle aspektene ved idretten.
WT er idag den desidert største internasjonale organisasjonen innenfor taekwondo, uansett stilart. WT er også en såkalt "all style" organisasjon, hvor ulike stilarter er inkludert, men hvor alle samles rundt felles konkurranseregler i kamp/sparring i VM, OL og lignende.
De fleste taekwondoklubber i Norge idag, er organisert i Norges Idrettsforbund, og særforbundet Norges Kampsportforbund som er den offisielle representanten for taekwondo, karate, jujutsu og wushu i Norge. Innen Norges Kampsportforbund er det to taekwondo-seksjoner. En WT-seksjon og en ITF-seksjon.
Under ITF-seksjonen finner vi tre stilartsorganisasjoner: Norges Taekwon-Do Forbund (NTF), National Taekwondo Norway (NTN) som offisielt gikk inn i ITF i januar 2006, samt den mindre organisasjonen Advanced Taekwondo Norway (ATN). NTN er i dag den største enkeltstående stilartsorganisasjonen i taekwondo med over 11 000 medlemmer per 2017.
Under WT-seksjonen er det ca. 7000 medlemmer. Dette tallet gir likevel ikke et riktig bilde av hvor mange som bedriver WT taekwondo i Norge fordi store deler av WT i Norge organiseres under den kommersielle aktøren Mudo Instituttet A/S, som driver flere taekwondosentre over hele landet med rundt 5500 medlemmer, og som oppretter lokale konkurranseklubber for dem som vil hevde seg i nasjonale og internasjonale mesterskap.
Totalt sett vil det si at rundt 12,500 mennesker bedriver WT taekwondo.
Historikk
Taekwondo kom til Norge i midten av 1970-årene, og ble i 1985 organisert i Norges Idrettsforbund gjennom Norges Karate- og Taekwondoforbund.
Forbundet ble i 1992 en seksjon i Norges Budo Forbund, som i 2000 skiftet navn til Norges Kampsportforbund (NKF).
NKF består av to taekwondoseksjoner, som omfatter WT-taekwondo og stilarten ITF-taekwondo.
WT-taekwondo er den idrettsfokuserte delen av den sydkoreanske nasjonalsporten taekwondo, «kukki taekwondo» (som betyr «nasjonal taekwondo»).
WT er internasjonalt en IOC-godkjent organisasjon som samler alle de tradisjonelle kampsportskolene, eller kwan, som gikk sammen om å danne Korea Taekwondo Association (KTA) i 1959, under like konkurranseregler i VM, OL og lignende.
WT er det største internasjonale forbundet i verden innenfor taekwondo, men er i motsetning til ITF en ren sportsorganisasjon med fokus på et konkret fullkontakt sparringsregelverk. Den tradisjonelle, kampkunst-fokuserte delen av Kukki Taekwondo, organiseres derimot gjennom Kukkiwon, og det er Kukkiwon, og ikke WT, som organiserer kravene til Dan-grader innenfor Kukki Taekwondo, samt opprettholder et arkiv over alle som har gradert seg til en dan-grad.
Offisielt ble det første Norgesmesterskapet i taekwondo arrangert i 1986.
ITF-taekwondo er mer fokusert på tradisjonell taekwondo, enn toppidrett. Det er ikke en verdensidrett, er mer basert på semikontakt i kamper, og har et stort fokus på historie og lære tilknyttet Choi Hong Hi.
ITF er tilknyttet en egen stilartsorganisasjon, (NTN) som står for National Taekwon-Do Norway og som er den største norske stilartsorganisasjonen i Norge for denne taekwondogrenen.
NTN er gjennom Norges Kampsportforbund (NKF) medlem av Norges Idrettsforbund (NIF).
NTN het til 2002 Global Taekwon-Do Norway, men meldte seg da ut av den mindre internasjonale organisasjonen Global Taekwon-Do Federation (GTF), som i 1990 sprang ut av ITF.
NTN gikk i 2006 på ny inn i ITF, som da var delt i tre organisasjoner med samme navn (fra 2002).
Det finnes også andre og mindre nasjonale taekwondo-organisasjoner, og noen få klubber har valgt å stå utenfor Norges Idrettsforbund.
Taekwondo har i Norge spredd seg fra tre hovedbaser, en i Oslo, en i Trondheim og en i Sogndal. Det har vært kontakt mellom basene i Oslo og Trondheim, men den har ikke vært utpreget stor.
Utviklingen i Oslo
Ser vi på utviklingen i Oslo, begynte det med Wolfgang Wedde, som kom til Norge på slutten av 1960-tallet. Wedde hadde trent litt TKD i Tyskland før han kom til Norge og startet skole i Oslo. Han hadde ikke så mye kunnskap om TKD, men de trente de første hyongene til Choi Hong Hi. Ellers ble det lagt mye vekt på styrketrening og generell trening grunnet litt manglende kunnskap i TKD. Wedde stod selv for gradering av sine medlemmer.
Det ble først fart på utviklingen da Tien Ton That kom til Norge fra Vietnam i 1975. Han hadde da trent TKD i Vietnam under Kim Tae Sup, og kom til Norge med sort belte 3. dan. Tien fikk da tilbud om å være instruktør hos Wedde, men ville heller starte egen klubb, hvilket han gjorde. 17. desember 1977 stiftet Tien det første TKD-forbundet i Norge, Norsk Tae Kwon-Do Forbund (NTF). På denne tiden var det ikke så mange som engasjerte seg i om man trente ITF eller WTF, og følgelig var NTF verken tilknyttet ITF eller WTF. Etterhvert ble det nødvendig å tilknytte seg et forbund, og NTF valgte da WTF, da WTF på den tiden hadde blitt tatt opp i IOC, og følgelig hadde det største potensial på sikt.
Men som så altfor ofte i TKD, dukker det opp problemer i forbindelse med organisering. Tien ønsket å melde NTF inn som en egen gruppe i Norges Idrettsforbund (NIF). Karate var allerede medlem, men på grunn av at Karate var så lite, hadde de ikke status som fullverdig medlem. TKD ville helt sikkert fått samme problemet, da TKD var mye mindre enn Karate på den tiden. Karate ønsket derfor at TKD og Karate skulle gå sammen til et forbund, og på den måten bli store nok til et fullverdig medlemskap i NIF. Tien ønsket ikke dette, da han mente at TKD er TKD og Karate er Karate. I tillegg fryktet Tien at Karate ville få størst innflytelse i det nye forbundet grunnet at de hadde flere medlemmer.
FA-cupen 1928/29
FA-cupen 1928/29 var den 54. sesongen av den engelske FA-cupen. Bolton Wanderers vant finalen 2–0 mot Portsmouth.
Taekwondo
Utviklingen i Oslo
Det hele endte i 1984 med at en del av Tien sine høyeste graderte valgte å bli med Karate og stifte Norges Karate og Tae Kwon Do Forbund (NKTF) og startet Tøyen Tae Kwon Do Klubb, mens Tien valgte å bli stående utenfor NIF. NKTF har senere tatt opp andre kampsporter. Fra skifte av navn til Norsk Budo Forbund (NBF), skiftet de i år 2000 navn til Norges Kampsportforbund (NKF).
Utviklingen i Trondheim
I Trondheim startet utviklingen med Hans Kolbenstvedt. Kolbenstvedt hadde trent TKD i USA under Jhoon Rhee, og var gradert opp til brunt belte. Han kom til Norge i 1970, og begynte å undervise på NTH. Han startet å trene TKD i NTH sin Idrettsforening (NTHI) samme år.
I løpet av et par år hadde de 40 medlemmer. Det gikk greit i starten, for Kolbenstvedt kunne gradere opp til blått belte, men etterhvert som folk steg i gradene, fikk de en fra en Karateskole (Gunnar Nordahl, nå president i NBF) til å gradere videre. Dette gikk bra til tross for at de gikk Choi sine hyonger og ikke kata. Men Kolbenstvedt hevder at det på den tiden var liten forskjell på TKD og Karate. Jan-Erik Lehn (Rasmussen) startet å trene under Kolbenstvedt i NTHI i 1973. Midt på 1970-tallet ble NTHI-gruppen overtalt til å skifte til Karate, siden det var så liten forskjell og det på den tiden nesten ikke fantes noe TKD-miljø i Norge. Utøvere fra NTHI startet nå opp en Karateskole i byen utenfor NTHI, og gruppen på NTHI kalte seg nå for NTHI Karate.
På den tiden reiste Lehn til Sverige og besøkte Master Lim Won Sup, som var sjef for TKD i Sverige. Lehn ble gradert til sort belte av ham. Tien hadde også kontakt med Lim, men Lim ønsket at Tien skulle knytte seg til Lim, slik at Norge og Sverige fikk felles TKD-forbund. Tien ønsket ikke dette, for han mente Norge var Norge og Sverige var Sverige. Så Tien stiftet som tidligere nevnt NTF. Lehn beholdt derimot kontakten med Lim og fulgte med på den utviklingen som skjedde i Sverige. Det førte Lehn til å drive med ITF TKD.
En annen organisasjon, World Taekwondo Federation (WTF), ble stiftet i 1973, og denne ble i 1980 anerkjent av Den internasjonale olympiske komité. WTF har hovedsete i Seoul i Sør-Korea og 182 medlemsland (per 2006). Arrangerer VM annethvert år fra 1973 (kvinner 1987). European Taekwondo Union sprang ut fra WTF i 1976 og har arrangert EM fra samme år. Taekwondo er OL-idrett fra 2000 (i fire vektklasser begge kjønn) etter å ha vært demonstrert i 1988 og 1992.
Oppstart av Taekwondo på Sørlandet
Etter mer enn ett år med undervisning og trening ble Taekwondo Sør stiftet av mester Mehrdad Manouchehri i Kristiansand i 1987.Han hadde med seg sine kunnskaper fra Iran, der han blant annet var instruktør ved NEZAJA, det iranske militæret. Under Manouchehri ble det etterhvert også etablert klubber i Mandal, Evje og Lillesand.
Gradering
Drakten ligner karatedrakten med et farget belte rundt livet som tegn på dyktighetsgraden. Det er ti læregrader med beltefarger (i stigende grad) hvit, gul, grønn, blå og rød; mestergradene (dan) bærer svart belte og er delt (i WTF) i ti undergrader.
Konkurranseregler i WT
En kamp foregår på et 8 × 8 m stort kampområde og varer ordinært tre omganger à 2 min. Utøverne bærer beskyttelsesutstyr på hodet, overkroppen, underlivet, underarmene og leggene. Dommere tildeler poeng for korrekt utførte slag/spark mot overkropp eller hode, og kampen kan vinnes på poeng, knockout, oppgivelse, diskvalifikasjon eller ved at dommeren stopper kampen. Utøverne er delt i åtte vektklasser, fra inntil 54 kg til over 84 kg for menn og fra inntil 47 kg til over 72 kg for kvinner. Man konkurrerer også i utførelse av forskjellige mønstre av teknikker og bevegelser mot en tenkt motstander, samt i knusing av objekter som planker, murstein o.l. med hender, albuer eller føtter.
Tordenskioldeika
Tordenskioldeika i Kjølhalskogen i Horten er et av Norges eldste trær.
Om denne eika sies det at Peter Wessel Tordenskiold brukte den som pullert da han skulle fortøye skipet sitt, og da skipet skulle kjølhales, ble trossa slått rundt treet. Bukten inn til treet heter dessuten Tordenskjoldbukta.
Eika ble fredet ved kongelig resolusjon 9. desember 1921 («Falkensten naturminne»). Hvor gammelt treet er, er det ikke mulig å si, men det går for å være minst 800, kanskje bortimot 1.000 år. Treet har blitt støttet opp og boltet, for å holde stammen sammen, og et gjerde er satt opp rundt treet som sikring den dagen det faller. Tordenskioldeika er en hul eik.
Største trusselen mot treet var i 1993, hvor det ble diskutert både å oppheve fredningen og å få det sterkt medtatte treet fjernet. Fylkesmannens miljøvernavdeling var bekymret for sikkerheten, men manglet økonomiske midler til å foreta tilstrekkelig sikring (inngjerding). Imidlertid førte disse planene til stort engasjement i byen, og mye omtale i lokalavisen Gjengangeren, der en innsamling for å sikre området ble diskutert. Daværende ordfører Jon Brekke påpekte at eika representerer en viktig del av byens identitet, og er et svært viktig kulturminne det er verd å ta vare på.
Treet ble omtalt i Gjengangerens lederartikkel 16. mars 2013, med tegning av Anders F. Kaardahl.
Adamsonstatuetten
Adamsonstatuetten (på svensk Adamsonstatyetten), også kalt Adamsonprisen, er Sveriges første tegneseriepris, og har siden 1965 blitt delt ut av Svenska Serieakademin til serieskapere (ikke nødvendigvis aktive) som har utmerket seg på en spesiell måte. Prisen deles som regel ut til én svensk og én ikke-svensk serieskaper og forestiller Oscar Jacobssons klassiske seriefigur Adamson, og skjæres hvert år ut i tre av Urban Gunnarsson.
I enkelte tilfeller har en «Gull-Adamson» blitt delt ut til personer som har utmerket seg på en «eksepsjonell måte», og siden 1979 har Svenska Serieakademin i tillegg delt ut årlige spesialdiplomer til serieforfattere, journalister, redaktører, tegnere, forfattere og oversettere.
Stripesanger
Stripesanger (vitenskapelig navn Locustella lanceolata) er en fugl i sangerfamilien
Liste over universiteter i El Salvador
Dette er en liste over universiteter i El Salvador.
Glykogen
Glukose lagres i leveren og musklene i form av glykogen. Ved økt behov for glukose (for eksempel ved hypoglykemi hos diabetikere) kan glykogenet brytes ned slik at glukose frigjøres til resten av kroppen. Hormonet glukagon fremmer nedbrytingen av glykogen. Glykogen blir primært brutt ned av enzymet glykogen fosforylase. Oppbygningen er temmelig lik oppbygningen til amylopektin, med lange, forgreinede kjeder med sammenbundede glukosemolekyler. En kjede har mellom 33 000 og 60 000 glukoseenheter, og de er bundet sammen med α1 → 4-bindinger. Glykogen er lite løselig i vann. Glykogenmolekyler har ingen fast størrelse, men er under stadig oppbygging og nedbryting. Leveren inneholder ca. 100 g glykogen, musklene i alt mellom 200 og 400 g.
Mikael V
Mikael V Kalafates (Greek: Μιχαήλ Ε΄ Καλαφάτης, Mikhaēl V Kalaphatēs, født 1015, død 24. august 1042) var bysantinsk keiser i fire måneder i 1041 og 1042. Han var nevø av Mikael IV og ble adoptert av keiserinne Zoë Porfyrogenita. Han ble populært kalt "kalfatreren" (Καλαφάτης, Kalaphates) i samsvar med farens opprinnelige yrke.
Mikael V var sønn av Stefan, opprinnelig en kalfatrer som jobbet innen skipsbygging, senere admiral og gift med Maria, søster av keiser Mikael IV. Stefan hadde deltatt i et felttog mot Sicilia i 1040, men uten særlig suksess. Han kom i krangel med George Maniakes, en annen av de militære lederne og døde kort tid etter. Keiser Mikael IV, som nå var alvorlig syk, hadde ikke Mikael V som sitt førstevalg som keiser og etterfølger, men han ble likevel foretrukket av sin onkel Johannes Orfanotrofos og keiserinne Zoë. Kort tid før han døde ble Mikael V adoptert som keiserparets sønn og fikk tittelen caesar. Den 10. desember 1041 ble han utropt til keiser.
Den unge Mikael var fast bestemt på å styre på egen hånd, og kom snart i konflikt med sin onkel Orfanotrofos, som han ganske umiddelbart sendte i kloster. Han gjeninnsatte også flere høyere embedsmenn som var blitt forvist under det forrige regimet, inkludert den fremtidige patriark Mikael Keroularios og general George Maniakes som ble sendt til Sør-Italia for å støtte normannerne i kampen mot sarasenerne.
Natten mellom 18. og 19. april 1042 ble Mikaels adoptivmor og medkeiser Zoë forvist, og Mikael ble enekeiser. Da dette ble kunngjort på morgenen gjorde folket opprør, og keiserpalasset ble omringet av folk som krevde Zoë tilbake på tronen. Dette kravet ble oppfylt, og Zoë ble gjeninnsatt sammen med sin søster Theodora etter at de to hadde bilagt sine interne stridigheter. Den 20. april erklærte Theodora keiseren for avsatt, og han flyktet til Stoudion-klosteret sammen med sin onkel. På tross av at han hadde avgitt munkeløftet ble han arrestert, blindet og kastrert. Han døde som munk 24. august 1042.
Robertprisen for årets danske spillefilm
Robertprisen for årets danske spillefilm er en filmpris, som deles ut ved den årlige Robertfesten av Danmarks Film Akademi. Den har blitt utdelt hvert år siden 1984.
Balanse (økonomi)
Balanse (status) er et begrep i bokføring og regnskapsføring som betegner en oversikt over regnskapsmessig/bokført verdi av alle eiendeler til en bedrift, organisasjon og næringsdrivende person sammenholdt med bedriftens egenkapital og gjeld, på et bestemt tidspunkt, for eksempel ved slutten av et regnskapsår.
Balanselikningen
En balanse oppsummerer en organisasjons eller en persons eiendeler sammenholdt med egenkapital og gjeld på et bestemt tidspunkt. Denne oversikten er også kjent som balanselikningen. Den reflekterer et regnskapsprinsipp: Innholdet i balansen må (per definisjon) være like eller i balanse; normalt betyr dette at totalkapitalen for eiendelene på den ene siden og egenkapitalen og gjelden på den andre, må være lik.
Øyeblikksbilde
En balanse blir ofte kalt for et «øyeblikksbilde» av bedriftens finansielle tilstand på et gitt tidspunkt. Av de fire grunnleggende finansielle oversiktene, er balansen den eneste oversikten som peker på et bestemt tidspunkt, fremfor en tidsperiode. En enkel virksomhet som kun opererer med kontanter, kan enkelt måle sin profitt ved å bruke den totale bankbalansen ved slutten av perioden, samt eventuelle kontanter man har liggende. Dog blir ikke virkelige virksomheter betalt umiddelbart; de bygger opp lagerbeholdning med varer som skal selges, og de anskaffer bygninger og utstyr som brukes i den daglige driften. Med andre ord: Virksomheter har eiendeler som ikke umiddelbart kan gjøres om til likvide midler ved slutten av hver periode, selv om de skulle ønske dette. Ekte virksomheter skylder også penger til leverandører og til skatte- og avgiftsmyndigheter, og eierne trekker ikke tilbake sin kapital og profitt ved slutten av hver periode. Dermed vil de også ha egenkapital og gjeld.
Balansens struktur
En balanse deles normalt inn i tre grupper: eiendeler, egenkapital og gjeld. Hovedkategoriene av eiendeler listes vanligvis opp på venstresiden av balansen, mens egenkapital og gjeld føres opp på høyre side. Differansen mellom disse to sidene kalles ofte for 'nettoverdi' av virksomheten.
Kompleksitet
Næringsdrivende personer og små bedrifter har normalt enkle balanser. Større bedrifter har normalt mer komplekse balanser, og disse blir presentert i organisasjonens årsrapport. Store bedrifter kan også utarbeide balanser for mindre deler av bedriften. En balanse 'sammenligner'' ofte to balanser for en enkelt organisasjon.
Retningslinjer for selskapsbalanser blir gitt av International Accounting Standards Committee og flere nasjonale organer.
I enkeltpersonforetak drives virksomheten for eiers regning og risiko. På grunn av ligningsprinsippene kan det være et misforhold mellom den bokførte regnskapsbalansen og den egentlige sammenhengen. En negativ egenkapital i regnskapet er som eksempel dekket av eierens eiendeler utenfor regnskapet forutsatt at disse finnes. Eventuell bokføring av eierens kredittytelse gjør regnskapet tydeligere, men det har ingen betydning for skatteligningen som regnskapet brukes til.
Eksempel på en enkel balanse
Venstresiden viser selskapets eiendeler. Høyresiden viser hvordan eiendelene er finansiert. Høyresiden inneholder normalt egenkapital, langsiktig gjeld og kortsiktig gjeld. Kortsiktig gjeld er gjeld som forfaller innen ett år. Summen for hver kolonne er balansens totalkapital.
Cigerxwîn
Cigerxwîn eller Cegerxwîn (uttales Jigar Khwin), pseudonym for Sheikhmous Hasan, (født 1903 i Mardin i Det osmanske rike, død 22. oktober 1984 i Stockholm) var en berømt kurdisk poet, forfatter, journalist, historiker, leksikograf og nasjonalist.
Kurt Lundquist
Kurt Anders Lundquist (født 27. november 1925 i Kila, død 12. juli 2011 i Simrishamn ) var en svensk friidrettsutøver som deltok i de olympiske leker 1948 i London.
Lundquist vant en olympisk bronsemedalje i friidrett under Sommer-OL 1948 i London. Han var med på det svenske laget som kom på tredjeplass på 4 x 400 meter stafett bak USA og Frankrike. De andre på laget var Lars-Erik Wolfbrandt, Folke Alnevik og Rune Larsson
Just What I Needed: The Cars Anthology
Just What I Needed: The Cars Anthology er et samlealbum fra det amerikanske new wave-bandet The Cars, utgitt i november 1995.
Albumet nådde en 26.-plass på den amerikanske albumlisten Billboard 200 i 1987.
Sporliste
Alle sangene er skrevet av Ric Ocasek, unntatt hvor annet er notert
Crónica Mexicayotl
Crónica Mexicayotl er en beretning om det aztekiske imperium, som ble skrevet ned i både spansk og nahuatl av Fernando Alvarado Tezozómoc omkring 1598. Forfatteren tilhørte den aztekiske kongerekken, og domumenterer den aztekiske versjonen av historien i det sentrale Mexico.
Manuskriptet gir en beretning om aztekernes historie, fra den første herskeren (Tlaotani) Acamapichtli, frem til de første spanske guvernører på midten av 1500-tallet.
Versjonen i nahuatl ble oppdaget av Joaquín García Icazbalceta i Boturini-samlingen, og senere flyttet til Bibliothèque nationale de France i Paris.
I 1949 ble en oversettelse publisert av Adrián Leon.
Rødflekktrost
Rødflekktrost (Turdus naumanni) er en monotypisk spurvefugl i trostefamilien. Arten er trekkfugl og overvintrer på Taiwan, i det nordøstre Kina, Nord-Korea og i de sørøstligste delene av Sibir. Den tilbringer hekkesesongen lenger nord i Sibir, fra østkysten og vestover til Jenisej. Arten er av og til en sjelden gjest i Norge.
Det norske navnet på arten er rødflekktrost, men den har også blitt kalt både bruntrost og rusttrost tidligere. Man regnet i en tid med to underarter (naumanni og eunomus), men sistnevnte er skilt ut som en selvstendig art, under det vitenskapelige navnet T. eunomus (svartflekktrost). Rødflekktrosten er derfor monotypisk.
Biologi
Rødflekktrosten blir omkring 23–25 cm og veier typisk cirka 63–81 g. Hunnen skiller seg fra hannen gjennom hvitere tegninger fra oversiden av nebbet og bakover over øyet og til begynnelsen av nakken. Hun har også hvite tegninger på kinnene, hvit strupe og noe hvitere buk enn hannen. De hvite feltene i hoderegionen og strupen hos hunnen er rustrøde hos hannen. På oversiden er fjærdrakten gråbrun ispedd rustrødt. Hannen mer enn hunnen. Hannen har dessuten røstrød stjert som kun er mørk ytterst, mens hunnens er generelt mørkere.
Arten trives på tundra i lavlandet, tynnkledd taiga og bevokste stepper, i elvesoner som er bevokst med selje og poppel, samt i lavlandsområder med bjørk, or og lerk.
Rødflekktrosten eter mest insekter og insektlarver, men den eter gjerne også blåbær og bær fra korketrær (Phellodendron).
Fuglene drar sørover fra hekkeområdene i september–november. De krysser gjennom Mongolia og Korea (der noen blir igjen) og overvintrer hovedsakelig i Kina. Hekketiden er i mai–juni.
Stavanger Støberi & Dok
Stavanger Støberi & Dok var et skipsverft og jernstøperi som var i virksomhet i årene 1871–1931 i Stavanger ved Spilderhaug, i Østre bydel. Dette var det første skipsverftet i Stavanger om bygde dampskip i jern. Forgjengeren til det som skulle bli Stavanger Støberi & Dok ble grunnlagt av ingeniør Carl Brun allerede i 1851
De første årene holdt verftet til på Roaldsøy. Etter tre års drift ervervet de en tomt i Spilderhaugvigen. Den gunstige beliggenhet i byens østre del i en lun vik med gode havnemuligheter, kom til å bli avgjørende for bedriftens fremtidige skjebne.
13. juli 1881 ble det første dampskipet sjøsatt. Det fikk navnet «Nora» og var konstruert og kontrahert av skipsreder Thomas S. Falck. Bedriften var nå blitt betydelig utvidet. Den hadde to tørrdokker og en mindre slipp, ballastskai og flere vel utstyrte verkstedbygninger.
I 1885 ble Norges første jernseilskip, «Paulus», kontrahert av Det norske misjonsselskap, levert. I 1893 ble verdens første motorseilskip, «Reform», bygd ved verftet. I 1919 var ca. 700 personer ansatt ved Stavanger Støberi & Dok. I 1926 overtok bedriftens bankforbindelse administrasjonen av verkstedet, Stavanger Støberi & Dok var nå i en svak økonomisk forfatning. I 1930 var sammenslåing av Stavanger Støberi & Dok og Rosenberg Mekaniske Verksted et faktum. Det meste av maskiner og utstyr ved verftet ble flyttet til Buøy.
Kristofer Lehmkuhl
Kristofer Diedrich Lehmkuhl (født 26. september 1855 i Bergen, død 23. desember 1949) var en norsk kjøpmann og politiker (H).
Familie
Foreldrene var Juliane Sophie (f. Hammer) og kjøpmann Joachim Lehmkuhl (1822–1905). Bestefaren Christopher Diedrich Lehmkuhl flyttet til Bergen fra Wohlde i Braunschweig. Han var gift med Magdalena Maria Michelsen, søster av Christian Michelsen.
Kristofer Lemkuhl var far til Joakim Lehmkuhl og Herman Lemkuhl. Begge sønnene ble kjøpmenn og ervervet seg fremtredende plasser i byens handelsstand. Sønnen Joakim deltok i stiftelsen av Fedrelandslaget og faren holdt minst ett foredrag for lagets ungdomsstevne.
Karrière
Lehmkuhl tok artium i på Bergen katedralskole og cand.philos.-eksamen i Christiania. Han var innvalgt i Bergen bystyre 1893–1901, innvalgt på Stortinget fra Bergen 1904–1906, og arbeidsminister i Christian Michelsens regjering for Samlingspartiet 1905–1907. Lehmkuhl var direktør for Det Bergenske Dampskibsselskab 1908–1936. Som kjøpmann drev han blant annet handel med sild, tørrfisk, klippfisk og tran nordover kysten så vel som fra Island. Han deltok i 1879 i stiftelsen av Selskapet for Norske Fiskeriers Fremme. I 1902 ble Lehmkuhl utnevnt til børskommissær for Bergen, et verv han hadde livet ut.